ಸಂಪರ್ಕ ಮತ್ತು ಮಾಹಿತಿ ತಂತ್ರಜ್ಞಾನ ಸಚಿವಾಲಯ
ಅಂಚೆಚೀಟಿ ಸಂಗ್ರಹ ಹವ್ಯಾಸ ವಿದ್ಯಾರ್ಥಿವೇತನ ಯೋಜನೆ "ದೀನ್ ದಯಾಳ್ ಸ್ಪರ್ಶ ಯೋಜನೆ"
2023-2024 ನೇ ಸಾಲಿನ 6 ರಿಂದ 9 ನೇ ತರಗತಿಯ ವಿದ್ಯಾರ್ಥಿಗಳಿಗೆ
ಅಂಚೆ ಇಲಾಖೆಯು ವಿದ್ಯಾರ್ಥಿಗಳಲ್ಲಿ ಅಂಚೆಚೀಟಿಗಳ ಸಂಗ್ರಹಣೆಯ ಬಗ್ಗೆ ಆಸಕ್ತಿಯನ್ನು ಹುಟ್ಟುಹಾಕಲು 6 ರಿಂದ 9 ನೇ ತರಗತಿಯ ವಿದ್ಯಾರ್ಥಿಗಳಿಗೆ ದೀನ್ ದಯಾಳ್ ಸ್ಪರ್ಶ್ ಯೋಜನೆ  ಎಂಬ ಅಂಚೆಚೀಟಿ ಸಂಗ್ರಹ ವಿದ್ಯಾರ್ಥಿವೇತನ ಯೋಜನೆಯನ್ನು ಪ್ರಾರಂಭಿಸಿದೆ.
ಉತ್ತಮ ಶೈಕ್ಷಣಿಕ ದಾಖಲೆಯನ್ನು ಹೊಂದಿರುವ ಮತ್ತು ಅಂಚೆಚೀಟಿ ಸಂಗ್ರಹಣೆಯನ್ನು ಹವ್ಯಾಸವಾಗಿ ಮುಂದುವರಿಸಲು ಬಯಸುವ 6 ರಿಂದ 9 ನೇ ತರಗತಿಯ ವಿದ್ಯಾರ್ಥಿಗಳಿಗೆ ಕರ್ನಾಟಕ ವೃತ್ತ ಮಟ್ಟದಲ್ಲಿ ನಡೆಸಲಾಗುವ ಅಂಚೆಚೀಟಿಗಳ ರಸಪ್ರಶ್ನೆ ಮತ್ತು ಅಂಚೆಚೀಟಿ ಸಂಗ್ರಹ ಯೋಜನೆ ಸ್ಪರ್ಧೆಯ ಆಧಾರದ ಮೇಲೆ ವಿದ್ಯಾರ್ಥಿವೇತನವನ್ನು ನೀಡಲಾಗುತ್ತದೆ. ವಿದ್ಯಾರ್ಥಿವೇತನದ ಮೊತ್ತವು ವಾರ್ಷಿಕ 6000 ರೂ.ಗಳಾಗಿದ್ದು, ಪ್ರತಿ ತಿಂಗಳು 500 ರೂ.ಗಳಂತೆ ನೀಡಲಾಗುವುದು.
ಅರ್ಹತೆಯ ಷರತ್ತುಗಳು
ಎ) ಅಭ್ಯರ್ಥಿಯು ಕರ್ನಾಟಕದ ಮಾನ್ಯತೆ ಪಡೆದ ಶಾಲೆಯ ವಿದ್ಯಾರ್ಥಿಯಾಗಿರಬೇಕು 
ಬಿ) ಸಂಬಂಧಪಟ್ಟ ಶಾಲೆಯಲ್ಲಿ ಅಂಚೆಚೀಟಿ ಸಂಗ್ರಹ ಕ್ಲಬ್ ಇರಬೇಕು ಮತ್ತು ಅಭ್ಯರ್ಥಿಯು ಕ್ಲಬ್ನ ಸದಸ್ಯರಾಗಿರಬೇಕು.
ಸಿಁ) ಶಾಲೆಯು ಅಂಚೆಚೀಟಿಗಳ ಸಂಗ್ರಹಣೆ ಕ್ಲಬ್ ಅನ್ನು ಸ್ಥಾಪಿಸದಿದ್ದಲ್ಲಿ ತನ್ನದೇ ಆದ ಅಂಚೆಚೀಟಿಗಳ ಸಂಗ್ರಹ ಖಾತೆಯನ್ನು ಹೊಂದಿರುವ ವಿದ್ಯಾರ್ಥಿಯನ್ನು ಸಹ ಪರಿಗಣಿಸಲಾಗುವುದು.
ಡಿ) ಅಭ್ಯರ್ಥಿಯು ಉತ್ತಮ ಶೈಕ್ಷಣಿಕ ದಾಖಲೆಯನ್ನು ಹೊಂದಿರಬೇಕು. ಸ್ಕಾಲರ್ಶಿಪ್ ಆಯ್ಕೆಯ ಸಮಯದಲ್ಲಿ ಅಭ್ಯರ್ಥಿಯು 2023 ರಲ್ಲಿನ ಇತ್ತೀಚಿನ ಅಂತಿಮ ಪರೀಕ್ಷೆಯಲ್ಲಿ ಕನಿಷ್ಠ ಶೇ.60 ಅಂಕಗಳನ್ನು ಅಥವಾ ಸಮಾನವಾದ ಗ್ರೇಡ್/ಗ್ರೇಡ್ ಪಾಯಿಂಟ್ಗಳನ್ನು ಗಳಿಸಿರಬೇಕು.  ಅರ್ಜಿಯೊಂದಿಗೆ ಶಾಲಾ ಆಡಳಿತವು ನೀಡಿದ ಪ್ರಗತಿ ವರದಿ/ಅಂಕಗಳ ಕಾರ್ಡ್/ಪ್ರಮಾಣಪತ್ರದ ಪ್ರತಿಗಳನ್ನು ಲಗತ್ತಿಸಬೇಕು. ಪರಿಶಿಷ್ಟ ಜಾತಿ/ ಪರಿಶಿಷ್ಟ ಪಂಗಡದ ವಿದ್ಯಾರ್ಥಿಗಳಿಗೆ ಶೇ.5 ಸಡಿಲಿಕೆ ಇರುತ್ತದೆ.
ಇ) ಅಂಚೆಚೀಟಿಗಳ ಸಂಗ್ರಹ ಖಾತೆ/ಶಾಲಾ ಅಂಚೆಚೀಟಿಗಳ ಸಂಗ್ರಹಣೆ ಕ್ಲಬ್ನ ಸದಸ್ಯತ್ವವು ಅರ್ಜಿಯ ದಿನಾಂಕಕ್ಕೆ ಸಂಬಂಧಿಸಿದಂತೆ ಇರಬೇಕು ಮತ್ತು ಅರ್ಜಿ ಸಲ್ಲಿಸುವ ವಿದ್ಯಾರ್ಥಿಯು ಅವನ / ಅವಳ ಅರ್ಜಿ ನಮೂನೆಯಲ್ಲಿ ಅದನ್ನು ನಮೂದಿಸಬೇಕು. ಇದು ಕಡ್ಡಾಯವಾಗಿದೆ.
ಆಯ್ಕೆ ಪ್ರಕ್ರಿಯೆ
ಆಯ್ಕೆ ಪ್ರಕ್ರಿಯೆಯು 2 ಹಂತಗಳನ್ನು ಒಳಗೊಂಡಿರುತ್ತದೆ, 
ಮೊದಲ ಹಂತ
ಪ್ರಾದೇಶಿಕ ಮಟ್ಟದಲ್ಲಿ ಅಂಚೆಚೀಟಿಗಳ ಸಂಗ್ರಹದ ಬಗ್ಗೆ ಲಿಖಿತ ರಸಪ್ರಶ್ನೆಯನ್ನು ಸೆಪ್ಟೆಂಬರ್ 30, 2023 ರಂದು ತಮ್ಮ ವಿಭಾಗಗಳಲ್ಲಿ ಅಂಚೆ ಇಲಾಖೆಯ ಅಧಿಕಾರಿಗಳು ಎರಡನೇ ಹಂತಕ್ಕೆ ಸ್ಕ್ರೀನಿಂಗ್ ಪರೀಕ್ಷೆಯಾಗಿ ನಡೆಸುತ್ತದೆ. ಮೊದಲ ಹಂತಕ್ಕೆ ಅರ್ಜಿಯನ್ನು ಸಲ್ಲಿಸಲು ಕೊನೆಯ ದಿನಾಂಕ 15ನೇ ಸೆಪ್ಟೆಂಬರ್ 2023. ಲಿಖಿತ ರಸಪ್ರಶ್ನೆ ಪರೀಕ್ಷೆಯ ಸಮಯವು ಒಂದು ಗಂಟೆಯಾಗಿರುತ್ತದೆ. ದಿನಾಂಕಗಳನ್ನು ಬದಲಾಯಿಸುವ ಹಕ್ಕನ್ನು ಅಂಚೆ ಇಲಾಖೆ ಕಾಯ್ದಿರಿಸಿಕೊಂಡಿದೆ. ಲಿಖಿತ ರಸಪ್ರಶ್ನೆಗೆ ಅರ್ಜಿ ಸಲ್ಲಿಕೆ ದಿನಾಂಕದಲ್ಲಿ ಬದಲಾವಣೆ ಇತ್ಯಾದಿಗಳು ಇದ್ದರೆ www.karnatakapost.gov.in ವೆಬ್ ಸೈಟ್ನಲ್ಲಿ ಅಪ್ಲೋಡ್ ಮಾಡಲಾಗುತ್ತದೆ. ಈ ನಿಟ್ಟಿನಲ್ಲಿ ಯಾವುದೇ ನೇರ ಸಂವಹನ ನಡೆಸಲಾಗುವುದಿಲ್ಲ.
ಎರಡನೇ ಹಂತ
ಪ್ರಾದೇಶಿಕ ಮಟ್ಟದ ಲಿಖಿತ ರಸಪ್ರಶ್ನೆಯಲ್ಲಿ ಆಯ್ಕೆಯಾದ ವಿದ್ಯಾರ್ಥಿಗಳು ತಮ್ಮ ಆಯ್ಕೆಯನ್ನು ಪ್ರಕಟಿಸಿದ 15 ದಿನಗಳಲ್ಲಿ ಅಂತಿಮ ಆಯ್ಕೆಗಾಗಿ ಅಂಚೆಚೀಟಿಗಳ ಸಂಗ್ರಹ ಪ್ರಾಜೆಕ್ಟ್ ಅನ್ನು ಸಲ್ಲಿಸಬೇಕಾಗುತ್ತದೆ. ಅಂತಿಮ ಮೌಲ್ಯಮಾಪನದಲ್ಲಿ ಅಂಚೆಚೀಟಿಗಳ ಸಂಗ್ರಹಣೆಯ ರಸಪ್ರಶ್ನೆಯಲ್ಲಿ ಗಳಿಸಿದ ಅಂಕಗಳಿಗೆ ಯಾವುದೇ ತೂಕವಿರುವುದಿಲ್ಲ ಮತ್ತು ಅಂತಿಮ ಆಯ್ಕೆಯನ್ನು ಅಂಚೆಚೀಟಿ ಸಂಗ್ರಹ ಯೋಜನೆಯಲ್ಲಿ ಗಳಿಸಿದ ಅಂಕಗಳ ಆಧಾರದ ಮೇಲೆ ಮಾತ್ರ ನಿರ್ಧರಿಸಲಾಗುತ್ತದೆ. ಮೊದಲ ಹಂತದಲ್ಲಿ ಆಯ್ಕೆಯಾದ ಅಭ್ಯರ್ಥಿಗಳ ಫಲಿತಾಂಶವನ್ನು ಕರ್ನಾಟಕ ಪೋಸ್ಟಲ್ ಸರ್ಕಲ್ ವೆಬ್ಸೈಟ್ www.karnatakapost.gov.in ನಲ್ಲಿ ಅಪ್ಲೋಡ್ ಮಾಡಲಾಗುತ್ತದೆ.
ಅಂಚೆಚೀಟಿ ಸಂಗ್ರಹದ ಲಿಖಿತ ರಸಪ್ರಶ್ನೆಯಲ್ಲಿ ಆಯ್ಕೆಯಾದ ಅಭ್ಯರ್ಥಿಗಳು ತಮ್ಮ ಪ್ರಾಜೆಕ್ಟ್ ಅನ್ನು 15 ದಿನಗಳೊಳಗೆ ಒದಗಿಸಿದ ಪಟ್ಟಿಯಿಂದ ಯಾವುದಾದರೂ ಒಂದು ವಿಷಯದ ಕುರಿತು ಸಂಬಂಧಪಟ್ಟ ವಿಭಾಗೀಯ ಕಛೇರಿಗೆ ಸಲ್ಲಿಸಬೇಕು . ಭಾಗವಹಿಸುವವರು ನಿಯಮಿತವಾಗಿ ವೆಬ್ಸೈಟ್ಗೆ ಭೇಟಿ ನೀಡುವಂತೆ ಮತ್ತು ಕಾಲಕಾಲಕ್ಕೆ ಯೋಜನೆಯ ಬಗ್ಗೆ ಮಾಹಿತಿ ತಿಳಿದುಕೊಳ್ಳುವಂತೆ ವಿನಂತಿಸಲಾಗಿದೆ.
ಪಠ್ಯಕ್ರಮ
ಅಂಚೆಚೀಟಿ ಸಂಗ್ರಹದ ಲಿಖಿತ ರಸಪ್ರಶ್ನೆಯು ಬಹು ಆಯ್ಕೆಯ ಪ್ರಶ್ನೆ  ರಸಪ್ರಶ್ನೆಯಾಗಿದ್ದು, ಈ ಕೆಳಗಿನ ವಿಷಯಗಳಿಂದ 50 ಪ್ರಶ್ನೆಗಳನ್ನು ಒಳಗೊಂಡಿರುತ್ತದೆ: ಪ್ರಸ್ತುತ ವಿದ್ಯಮಾನ, ಇತಿಹಾಸ, ವಿಜ್ಞಾನ, ಕ್ರೀಡೆ, ಸಂಸ್ಕೃತಿ, ಭೂಗೋಳ ಮತ್ತು ಅಂಚೆಚೀಟಿಗಳ ಸಂಗ್ರಹ .
ಅಂಚೆಚೀಟಿ ಸಂಗ್ರಹ ಪ್ರಾಜೆಕ್ಟ್ 4 ರಿಂದ 5 ಪುಟಗಳನ್ನು ಮೀರಬಾರದು. ಈ ಯೋಜನೆಯಲ್ಲಿ, ವಿದ್ಯಾರ್ಥಿಗಳು 16 ಅಂಚೆಚೀಟಿಗಳಿಗಿಂತ ಹೆಚ್ಚು ಮತ್ತು 500 ಪದಗಳಿಗಿಂತ ಹೆಚ್ಚು ಬಳಸಬಾರದು. ಆಯ್ಕೆಯಾದ ಅಭ್ಯರ್ಥಿಗಳಿಗೆ ಅಂಚೆಚೀಟಿ ಸಂಗ್ರಹ ಲಿಖಿತ ರಸಪ್ರಶ್ನೆ ಫಲಿತಾಂಶವನ್ನು ಪ್ರಕಟಿಸಿದ ನಂತರ ಪ್ರಾಜೆಕ್ಟ್ ಮತ್ತು ಮಾದರಿ ಪ್ರಾಜೆಕ್ಟ್ ಟೆಂಪ್ಲೇಟ್ಗೆ ಸಂಬಂಧಿಸಿದ ವಿವರವಾದ ಮಾರ್ಗಸೂಚಿಗಳನ್ನು ಕರ್ನಾಟಕ ಪೋಸ್ಟಲ್ ಸರ್ಕಲ್ ವೆಬ್ಸೈಟ್ www.karnatakapost.gov.in ನಲ್ಲಿ ಅಪ್ಲೋಡ್ ಮಾಡಲಾಗುತ್ತದೆ.
ವಿದ್ಯಾರ್ಥಿವೇತನದ ಮೊತ್ತ
ಸ್ಕಾಲರ್ಶಿಪ್ ಮೊತ್ತವು ಆಯ್ಕೆಯಾದ ಅಭ್ಯರ್ಥಿಗೆ ತಿಂಗಳಿಗೆ 500ರಂತೆ ವಾರ್ಷಿಕ 6000 ರೂ.ಆಗಿರಯತ್ತದೆ. ಹಂತ 2 ರಿಂದ ಅಗ್ರ 40 ವಿದ್ಯಾರ್ಥಿಗಳಿಗೆ  ವಿದ್ಯಾರ್ಥಿವೇತನವನ್ನು ನೀಡಲಾಗುತ್ತದೆ.
ವಿದ್ಯಾರ್ಥಿವೇತನ ವಿತರಣೆ
ಕೋರ್ ಬ್ಯಾಂಕಿಂಗ್ ಸೌಲಭ್ಯ ಹೊಂದಿರುವ ಶಾಖೆಯಲ್ಲಿ ಇಂಡಿಯಾ ಪೋಸ್ಟ್ ಪೇಮೆಂಟ್ ಬ್ಯಾಂಕ್ ಅಥವಾ ಪೋಸ್ಟ್ ಆಫೀಸ್ ಸೇವಿಂಗ್ಸ್ ಬ್ಯಾಂಕ್ನಲ್ಲಿ ವಿದ್ಯಾರ್ಥಿವೇತನ ಪಡೆಯುವವರ ಜಂಟಿ ಖಾತೆಗೆ  ವಿದ್ಯಾರ್ಥಿವೇತನವನ್ನು ವರ್ಗಾಯಿಸಲಾಗುತ್ತದೆ.
ಸಾಮಾನ್ಯ ಷರತ್ತುಗಳು
- ವಿದ್ಯಾರ್ಥಿವೇತನ ಪಡೆದ ಅವನು/ಅವಳು ಉತ್ತಮ ನಡತೆ ಮತ್ತು ನಿಯಮಿತ ವಿದ್ಯಾರ್ಥಿಯಾಗಿ ಅವನ/ಅವಳ ಅಧ್ಯಯನವನ್ನು ಮುಂದುವರೆಸಿದರೆ ವಿದ್ಯಾರ್ಥಿವೇತನಕ್ಕೆ ಅರ್ಹನಾಗಿರುತ್ತಾರೆ.
- ಅರ್ಹತಾ ಮಾನದಂಡಗಳಲ್ಲಿ ಯಾವುದೇ ಅಕ್ರಮಗಳನ್ನು ಪತ್ತೆಯಾದರೆ ಸಕ್ಷಮ ಪ್ರಾಧಿಕಾರದಿಂದ ಯಾವುದೇ ಸಮಯದಲ್ಲಿ ವಿದ್ಯಾರ್ಥಿವೇತನವನ್ನು ಹಿಂಪಡೆಯಬಹುದು.
- ವಿದ್ಯಾರ್ಥಿವೇತನದ ಅವಧಿಯಲ್ಲಿ ವಿದ್ಯಾರ್ಥಿಯು ಅಂಚೆಚೀಟಿಗಳ ಸಂಗ್ರಹದ ಠೇವಣಿ ಖಾತೆಯನ್ನು ಹೊಂದಿರಬೇಕು.
- ಕಳೆದ ವರ್ಷ ಆಯ್ಕೆಯಾದ ವಿದ್ಯಾರ್ಥಿಗಳು ಹೊಸದಾಗಿ ಅರ್ಜಿ ಸಲ್ಲಿಸಬೇಕು. ಅವರು ಈ ಹಿಂದೆ ತೆರೆಯಲಾದ ಅಂಚೆಚೀಟಿಗಳ ಸಂಗ್ರಹದ ಖಾತೆಯು ಯಾವುದೇ ಅಡೆತಡೆಯಿಲ್ಲದೆ ಜೀವಂತವಾಗಿರಬೇಕು.
ಅರ್ಜಿ ಸಲ್ಲಿಕೆಯ ವಿಧಾನ
ಅರ್ಜಿ ನಮೂನೆಯನ್ನು www.karnatakapost.gov.in ನಿಂದ ಡೌನ್ಲೋಡ್ ಮಾಡಿಕೊಳ್ಳಬಹುದು ಒಂದು ಹಂತದ ಲಿಖಿತ ಪರೀಕ್ಷೆಯಲ್ಲಿ ಭಾಗವಹಿಸಲು ಅರ್ಜಿಯನ್ನು ವಿದ್ಯಾರ್ಥಿಯ ಶಾಲೆ ಇರುವ ಅಂಚೆ ವಿಭಾಗದ  ಅಧೀಕ್ಷಕರು /ಹಿರಿಯ ಅಧೀಕ್ಷಕರಿಗೆ ರಿಜಿಸ್ಟರ್ಡ್ ಪೋಸ್ಟ್ ಅಥವಾ ಸ್ಪೀಡ್ ಪೋಸ್ಟ್ ಮೂಲಕ.ಸಲ್ಲಿಸಬೇಕು.
ಶಾಲೆಯ ಎಲ್ಲಾ ಆಸಕ್ತ ಅಭ್ಯರ್ಥಿಗಳ ಅರ್ಜಿಗಳನ್ನು ಒಂದೇ ಲಕೋಟೆಯಲ್ಲಿ ಪ್ರಭಾರ ಶಾಲೆಯು ವಿದ್ಯಾರ್ಥಿಗಳ ವಿವರಗಳೊಂದಿಗೆ ಕಳುಹಿಸಬಹುದು. ಅರ್ಜಿಗಳನ್ನು ಕಳುಹಿಸುವ ಮೊದಲು, ಅಭ್ಯರ್ಥಿಗಳು ಸೂಚಿಸಿದ ಎಲ್ಲಾ ಅರ್ಹತಾ ಮಾನದಂಡಗಳನ್ನು ಪೂರೈಸಿದ್ದಾರೆಯೇ ಎಂದು ಖಚಿತಪಡಿಸಿಕೊಳ್ಳಬೇಕು.
ಅರ್ಜಿ ಸಲ್ಲಿಕೆಗೆ ಕೊನೆಯ ದಿನಾಂಕ 15ನೇ ಸೆಪ್ಟೆಂಬರ್ 2023. 15ನೇ ಸೆಪ್ಟೆಂಬರ್ 2023 ರ ನಂತರ ಕಳುಹಿಸಲಾದ ಅರ್ಜಿ ಮತ್ತು ಸಾಮಾನ್ಯ ಪೋಸ್ಟ್, ಖಾಸಗಿ ಕೊರಿಯರ್ ಅಥವಾ ಕೈಯಾರೆ ಸಲ್ಲಿಸುವ ಅರ್ಜಿಗಳನ್ನು ಪರಿಗಣಿಸಲಾಗುವುದಿಲ್ಲ.
ದಯವಿಟ್ಟು ಕಾಲಕಾಲಕ್ಕೆ http://www.indiapost.gov.in ಮತ್ತು www.karnatakapost.gov.in ಗೆ ಭೇಟಿ ನೀಡಿ ಮತ್ತು ಯೋಜನೆ, ಅರ್ಹತೆ ಇತ್ಯಾದಿಗಳ ಕುರಿತು ಅಪ್ಡೇಟ್ ಮಾಡಿಕೊಳ್ಳಿ. ದಿನಾಂಕಗಳನ್ನು ಬದಲಾಯಿಸುವ, ಯೋಜನೆಯ ಅರ್ಹತಾ ಮಾನದಂಡಗಳನ್ನು ಮಾರ್ಪಡಿಸುವ ಹಕ್ಕನ್ನು ಇಲಾಖೆ ಕಾಯ್ದಿರಿಸಿಕೊಂಡಿದೆ. ಈ ವಿಷಯದದಲ್ಲಿ ಪೋಸ್ಟ್ ಮಾಸ್ಟರ್ ಜನರಲ್, ಕರ್ನಾಟಕ ವೃತ್ತ, ಬೆಂಗಳೂರು -560001 ಅವರ ನಿರ್ಧಾರವು ಅಂತಿಮವಾಗಿರುತ್ತದೆ. ಹಂತ 1 ಮತ್ತು 2 ರಲ್ಲಿ ಭಾಗವಹಿಸುವವರು ನಿಯಮಿತವಾಗಿ ಉಲ್ಲೇಖಿಸಲಾದ ವೆಬ್ಸೈಟ್ಗೆ ಭೇಟಿ ನೀಡುವಂತೆ ವಿನಂತಿಸಲಾಗಿದೆ. ಈ ನಿಟ್ಟಿನಲ್ಲಿ ಯಾವುದೇ ನೇರ ಸಂವಹನ ನಡೆಸಲಾಗುವುದಿಲ್ಲ.